《拜范文正公祠》
宋代·赵孟坚

瘦石插半天，玲珑耸苍翠。
想从混池初，有此纷破碎。
断截不分混，欹危不颠坠。
乃於其中间，穿沿石路细。
频劳谢屐行，扪抚足幻怪。
下有泉溶溶，根来从石背。
香山才品题，名得因人贵。
瘦筇行清秋，西风吹我袂。
跻攀幸未疲，俯仰一叹喟。
下山拜范祠，遗像俨如在。
胸中万甲兵，曾使西夏畏。
岩瞻石不移，可想铁肝肺。
嘻其群小人，风林犬空吠。
於今孰存亡，取舍良亦易。
但坚自力心，岁寒见节概。
卓尔彼何人，晞之则亦是。

作者简介：中国南宋画家。生于庆元五年（1199），卒于景定五年（1264），一说卒于咸淳三年（1267）。字子固，号彝斋；宋宗室，为宋太祖十一世孙，汉族，海盐广陈（今嘉兴平湖广陈）人。曾任湖州掾、转运司幕、诸暨知县、提辖左帑。工诗善文，家富收藏，擅梅、兰、竹、石，尤精白描水仙；其画多用水墨，用笔劲利流畅，淡墨微染，风格秀雅，深得文人推崇。有书法墨迹《自书诗卷》，绘画《墨兰图》、《墨水仙图》、《岁寒三友图》等传世，著《彝斋文编》4卷。